Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Meg kell említeni, hogy az Országgyûlés év végén elfogadta a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvényt, amely az Alkotmánybíróság határozatában foglaltakat figyelembe véve szabályozza az elektronikus megfigyelõ rendszerek használatát. A törvény pontosan meghatározza
Paragraph Index: 656

Meg kell említeni, hogy az Országgyûlés év végén elfogadta a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvényt, amely az Alkotmánybíróság határozatában foglaltakat figyelembe véve szabályozza az elektronikus megfigyelõ rendszerek használatát. A törvény pontosan meghatározza a megfigyelés lehetséges céljait, az érintettek jogait és a rögzítés, tárolás feltételeit is. A munkahelyeken történõ kamerázások adatvédelmi vonatkozásairól a „Munkáltatók” címû fejezetben szólunk. Biometrikus azonosítók Az elmúlt évek során bebizonyosodott, hogy nehéz elõre megnevezni azokat a területeket, melyek a biztos munkáját nagymértékben fogják befolyásolni. Nem kell nagy jóstehetség azonban ahhoz, hogy kijelenthessük: a biometrikus azonosítás ma az, ami 15 évvel ezelõtt a távközlés, 10 évvel ezelõtt pedig az Internet volt. Vagyis egy olyan új technológia, amely rohamos ütemben fejlõdik, és amely az élet egyre több területén lesz felhasználható – ezzel egyidejûleg egyre nagyobb veszélyt fog jelenteni a polgárok magánszférájára is. Ma a biometrikus azonosítók körében elsõsorban az ujjlenyomat-azonosításra, esetleg az íriszazonosításra gondolunk, ennél azonban lényegesen többrõl van szó. Mindenekelõtt azt kell leszögezni, hogy nem adatkezelési célról, hanem módszerrõl van szó. Biometrikus azonosítók alatt azokat a külsõ, fizikailag körülhatárolható emberi jellemzõket értjük, melyek alkalmasak arra, hogy az egyes embereket tökéletes biztonsággal megkülönböztessék. A legrégebben használt azonosító a külsõ megjelenés, az arcképmásunk, már évtizedek óta része az azonosítási rendszereknek. Ehhez képest újabb technológia az ujjlenyomat vagy az írisz azonosítása. A kutatások azonban jelenleg is folynak, és egyre több biometrikus azonosítóról beszélhetünk. Ma már többé-kevésbé bizonyos, hogy egyedi azonosításra alkalmas a retina lenyomata, a tenyérgeometria, a fül geometriája, az emberi test vagy az arc hõtérképe – és ki tudja még, mi minden más. Az azonosítók mögött mindig ott áll a technológia, azok az eszközök, melyek képesek az azonosítót az azt „hordozó” emberrõl leolvasni és tárolni is. A biometrikus azonosítás ma elsõsorban a bûnüldözés területén – ujjlenyomat-nyilvántartások – és a beléptetõ rendszereknél használatos. Az adatvédelmi biztos vizsgálatai is ezekkel a kérdésekkel foglalkoztak. Az egyik esetben egy egyetem kollégiumában, a másik esetben a MALÉV Rt. Forgalmi Igazgatóságán alkalmaztak ujjlenyomat-leolvasó rendszert a beléptetés során. A rendszer mindkét esetben többes azonosítást jelentett, vagyis az ujjlenyomaton kívül más azonosítókat – arckép, azonosító adatok, mágneskártya – is alkalmaztak. Az adatvédelmi biztos mindkét esetben kijelentette: egyazon célra több, párhuzamos azonosító használata nem felel meg az adatvédelmi törvénynek, különösen, ha ezek az azonosítók nem egymás megerõsítésére szolgálnak, hanem egymással teljesen párhuzamosan, de egymástól függetlenül szolgálják ugyanazt a célt. Az ujjlenyomat adatbázisban történõ tárolása további aggályokat vet fel. Erre alternatíva lehet az, ha az ujjlenyomatot nem szervezik adatbázisba, hanem azt egy kártyán tárolják. Ilyenkor az érintett a leolvasó berendezéshez érinti ujját és a kártyáját, és a rendszer úgy képes az igazi lenyomat és a kártyán tárolt adat összevetésére, ezáltal az azonosításra, hogy adatkezelésre nem kerül sor. A kollégiumban a rendszert a biztos állásfoglalása nyomán átalakították; a MALÉV Rt. vezetõ jogtanácsosa – többszöri konzultáció, illetve felszólítás után – ígéretet tett arra, hogy a beléptetõ rendszert 2006 elsõ negyedévében átalakítják. Az állásfoglalás a Mellékletekben olvasható. (378/A/2004, 290/A/2005) A biometrikus azonosítás másik nagy területe lesz az úti okmányok nyilvántartása. Az Európai Unió tagállamaiban folyamatban van egy olyan útlevél bevezetése, amely az arcképet digitalizált formában is tárolja, és amelynek része az ujjlenyomat is. A technikai specifikációkat azonban ez idáig nem határozták meg, így nem tudjuk, hogy a jövõben pontosan milyen azonosító és milyen formában lesz az útlevelekben. A vonatkozó jogszabálytervezet véleményezése során a biztos kifejtette, hogy a biometrikus azonosítók csak olyan mértékben lehetnek az úti okmányok részei, hogy az megfeleljen az uniós elõírásoknak, azokon túllépni nem lehet. Nem fogadható el az adatok más célú felhasználása sem. 2006/162/II. szám A biometrikus azonosítás legfõbb veszélye az automatizáltság lehetõsége. Ma már léteznek automatikus arcfelismerõ rendszerekkel kombinált kamerák, melyek képesek automatikusan nyomon követni a megfigyelt polgár útvonalát ott, ahol ilyen rendszerek kiépítésre kerülnek. A kutatások emellett egyre inkább az úgynevezett passszív azonosítás felé haladnak. Ennek lényege, hogy az azonosításhoz nem szükséges az érintett közremûködése, a rendszer azt automatikusan, akár az érintett tudta nélkül elvégzi. Gyakorlati példával: az aktív íriszazonosításhoz szükséges, hogy a polgár közelrõl belenézzen a leolvasóba, a passzív leolvasó az azonosítást akár több méterrõl elvégezheti – ha a technika rendelkezésre áll, ami csak idõ kérdése. A biometrikus azonosító rendszerek egymással való kombinálása – amely, mivel mind hasonló informatikai hátteret használnak, lényegében csak elhatározás kérdése – lehetõvé teszi azt, hogy egy gombnyomással mindent megtudjunk valakirõl: mikor, hol járt (az arcfelismerõ kamerák segítségével), mikor ért be a munkahelyére, mikor használta ujjlenyomat-azonosítóval kombinált bankkártyáját vagy éppen könyvtári olvasójegyét. Ez egyik oldalról tûnhet egy egyszerû világnak, ott van azonban mögötte a totális ellenõrzés nagyon is közeli, kézzelfogható lehetõsége. Miért aggasztó ez a jelenség? Ma egyre több helyrõl lehet hallani a biometrikus azonosítás nagyszerû lehetõségeirõl, szükségességérõl. A biometrikus azonosítás mögött álló ipar rendkívüli tõkét képvisel, a részvények árfolyama pedig szárnyal azóta, amióta a biztonságért felelõs szervek egyre inkább a bimetrikus azonosítás nyújtotta lehetõségeket kívánják felhasználni a terrorizmus, a bûnözés elleni harcban. Ezt a célt csak egy rövid lépés választja el az elõbb említett teljes ellenõrzéstõl. A legfõbb gond azonban az, hogy az azonosító technológiák lehetõségeit ma meglehetõsen túlértékelik. Az eszközök rendkívül nagy hibaszázalékkal mûködnek, a mai fejlettségi szinten nem igazolták sem az elvárásokat, sem azokat az óriási összegeket (forint milliárdokról van szó), melyeket egyes helyeken beléjük fektettek. Nagy érv az arcfelismerõ mellett, hogy azt egy utólag növesztett szakáll sem tudja megtéveszteni. A forgalmazók arról viszont hallgatnak, hogy egy szemüveg, vagy egy sapka már kijátssza a rendszert. Ma Európában egy helyen alkalmazzák az arcfelismerõ rendszereket széles körben közterületi ellenõrzésre: Londonban, Európa leginkább bekamerázott városában. Abban a városban, amely védtelenül állt a terrortámadások elõtt. A kamerák és az arcfelismerõ rendszerek ellenére. 2006/162/II. szám B. Közérdekû adatok A 2005-ös esztendõ az információszabadságot érintõ ügyek számának 16%-os emelkedését hozta. A 196 ügybõl 88 volt panasz, 100 az úgynevezett konzultációs kérdés, 3 esetben véleményeztünk szolgálati titokköri jegyzéket, és 5 esetben indítottunk hivatalból eljárást. A számok azt mutatják, hogy az idén is a közérdekû adatot kezelõ szerv konzultációs kérdése volt a tipikus beadvány. 2003-hoz hasonlóan 2005-ben ismét az információszabadságot érintõ jelentõs jogszabályváltozásokról kell elsõként szót ejteni. A folyamat már 2004-ben megindult az Alkotmánybíróság határozatával, amely mulasztásban megnyilvánuló alkotmányellenességet állapított meg az Avtv. „belsõ használatra készült, valamint döntés-elõkészítéssel összefüggõ adat”-ra vonatkozó szabályaival kapcsolatban, majd folytatódott a közigazgatási hatósági eljárás és szolgáltatás általános

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes